ԱՄՆ 1000-դոլարանոց թղթադրամ

**ԱՄՆ 1000-դոլարանոց թղթադրամ** **($1000),** Միացյալ Նահանգների արժույթի հին դենոմինացված անվանական արժեք։ Այն թողարկել է ԱՄՆ Փորագրության և տպագրության գրասենյակ ()՝ 1861 թվականից մինչև 1934 թվականը։ Չնայած 1969 թվականից գանձապետարանի քաղաքականությունն էր՝ շրջանառությունից հանել ցանկացած 1000 դոլարանոց թղթադրամ, որը ստանում էր, այն մինչ օրս մնում է օրինական վճարամիջոց։

## Նկարագրություն
մինի|1934 թվականի ԱՄՆ 1000 դոլարանոց թղթադրամ
1862-ից մինչև 1880 թվականը ԱՄՆ Գանձապետական դեպարտամենտը թողարկել է 1000 դոլարանոց  թղթադրամներ՝ որպես օրինական վճարամիջոց՝ դիմերեսի երեք տարբեր դիզայնով։ Ռոբերտ Մորիսի դիմանկարը հայտնվել է առաջին 1000 դոլարանոց թղթադրամի վրա։ Նյու Յորքի քաղաքապետ Դևիթ Քլինթոնը պատկերված է եղել մյուս երկու տարբերակների վրա։ 1928 և 1934 թվականների շարքի դիմերեսին պատկերված է Գրովեր Քլիվլենդի դիմանկարը՝ դեպի աջ նայող դիրքով՝ դեպի Միացյալ Նահանգների Գանձապետական դեպարտամենտի կնիքը։

1928 և 1934 թվականների հազար դոլարանոց թղթադրամների դարձերեսին պատկերված են շրջահաստոցային զարդանախշեր և դեկորատիվ եզրագիծ։ Դարձերեսը պարունակում է նաև տեքստ՝ Ամերիկայի Միացյալ Նահանգներ / Հազար դոլար () և 1,000 թիվը։

## Պատմություն
Միացյալ Նահանգների հազար դոլարանոց թղթադրամը տպագրվել է 1861-ից մինչև 1945 թվականը։ Փորագրության և տպագրության գրասենյակը շարունակել է թողարկել այս թղթադրամները մինչև 1969 թվականը։ Թղթադրամները հանրության շրջանում մեծ շրջանառություն չեն ունեցել, քանի որ դրանք տպագրվում էին բանկերի միջև գործարքները հեշտացնելու համար։

1878 և 1880 թվականներին Գանձապետարանը թողարկեց 1000 դոլարանոց թղթադրամը որպես արծաթե հավաստագիր։ Հետագա տարբերակներ տպագրվեցին նաև 1878, 1880 և 1891 թվականներին։ 1913 թվականին թղթադրամի մեծ չափսի տարբերակը թողարկվեց որպես Դաշնային պահուստային թղթադրամ, իսկ 1882 թվականին՝ որպես ոսկու հավաստագիր։ 1928 թվականին Գանձապետարանը սկսեց թողարկել փոքր չափսի թղթադրամներ, որոնց 1000 դոլարանոց անվանական արժեքի վրա պատկերված էր ԱՄՆ նախագահ Գրովեր Քլիվլենդը։ Այս փոքր չափսի թղթադրամները տպագրվեցին 1928 և 1934 թվականներին։

1000 դոլարանոց թղթադրամները հավաքածուների համար մեծ արժեք են ներկայացնում, և դրանք պարբերաբար վաճառվում են իրենց անվանական արժեքից բարձր գնով։ 1969 թվականի հուլիսի 14-ին Միացյալ Նահանգների Գանձապետական դեպարտամենտը հայտարարեց, որ 100 ԱՄՆ դոլարից բարձր բոլոր անվանական արժեքի թղթադրամների թողարկումը կդադարեցվի։ 1969 թվականից ի վեր բանկերը պարտավոր են ցանկացած 1000 դոլարանոց թղթադրամ ուղարկել Գանձապետական դեպարտամենտ՝ ոչնչացման։ Կոլեկցիոներները հատկապես արժևորում են ոսկե կնիքով հազար դոլարանոց թղթադրամները։

### Թողարկումներ
* 1861 մարտ, $1,000 տոկոսային թղթադրամ
* 1861 հուլիս, $1,000 տոկոսային թղթադրամ
* 1862 $1,000 օրինական վճարամիջոց
* 1863 $1,000 օրինական վճարամիջոց
* 1869 $1,000 օրինական վճարամիջոց
* 1870 $1,000 ոսկու հավաստագիր
* 1875 $1,000 Ազգային բանկի թղթադրամ
* 1875 $1,000 ոսկու հավաստագիր
* 1878 $1,000 օրինական վճարամիջոց
* 1878 $1,000 արծաթե հավաստագիր
* 1880 $1,000 օրինական վճարամիջոց
* 1880 $1,000 արծաթե հավաստագիր
* 1882 $1,000 ոսկու հավաստագիր
* 1890 $1,000 «Մեծ Ձմերուկ» (հայտնի մականուն)
* 1891 $1,000 արծաթե հավաստագիր
* 1891 $1,000 Գանձապետական/մետաղադրամային թղթադրամ
* 1907 $1,000 ոսկու հավաստագիր
* 1922 $1,000 ոսկու հավաստագիր
* 1918 $1,000 Դաշնային պահուստային թղթադրամ
* 1928 $1,000 ոսկու հավաստագիր (ոսկե կնիքով)
* 1928 $1,000 Դաշնային պահուստային թղթադրամ (կանաչ կնիքով)
* 1934 $1,000 ոսկու հավաստագիր (ոսկե կնիքով)

* 1934 $1,000 Դաշնային պահուստային թղթադրամ (կանաչ կնիքով)

## Պատկերասրահ

Պատկեր:US-$1000-LT-1863-Fr-186e.jpg|1862-1863 թվականների $1,000 օրինական վճարամիջոց
Պատկեր:US-$1000-SC-1878-FR-346a-PROOF.jpg|1878 թվականի $1,000 արծաթե հավաստագիր (փորձնական տպաքանակ)
Պատկեր:US-$1000-LT-1880-Fr-187k.jpg|1880 թվականի  $1,000 օրինական վճարամիջոց
Պատկեր:US-$1000-SC-1891-Fr-346e.jpg|1891 թվականի  $1,000 արծաթե հավաստագիր
Պատկեր:US-$1000-GC-1928-Fr-2408.jpg|1928 թվականի $1,000 ոսկու հավաստագիր


## Ծանոթագրություններ

Կատեգորիա:1861 հայտնություններ
Կատեգորիա:ԱՄՆ-ի դոլար
Կատեգորիա:Բանկային գործ
Կատեգորիա:Դրամական միավորներ
Կատեգորիա:Թղթադրամներ
Կատեգորիա:Փող